Mandag den 3. december er Foreningernes dag, hvor foreninger i Aalborg Kommune kan få inspiration til deres arbejde og høre om kommunens forskellige tilbud til foreningslivet.

Også valg til Folkeoplysningsudvalget Arrangementet omfatter også, at ledere, trænere og andre medarbejdere i foreningerne vælger en tilforordnet - det vil sige deres egen repræsentant - til Folkeoplysningsudvalget. Hvis du vil vide mere Foreningerne kan få mere at vide om samarbejde, tilskud og andre mulig¬heder ved at besøge standene, og et foredrag med forfatteren Andy Højholt byder også på gode råd til at tiltrække unge medlemmer til foreningslivet. Foreningernes dag Keld Jensen, der er formand for Folkeoplysningsudvalget, siger om baggrunden for dagen: - Med Foreningernes dag lægger vi egentlig op til, at det bør være foreningernes dag hver dag. I en brydningstid med mange rodløse unge har foreningslivet utrolig stor værdi gennem de fællesskaber og gode oplevelser, foreningerne tilbyder. Men foreningerne har også et kæmpe ansvar for at følge med i udviklingen - ellers taber de! Og inspiration til udvikling er netop det, man kan hente på Foreningernes dag. Hvor Arrangementet foregår på Pædagogseminariet, Odinsgade kl. 16.30-20.30 Programmet Program for dagen er sendt til alle godkendte foreninger og kan ses på www.aalborgkommune.dk/kultur-fritid .